|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 27. februārī** |  **Nr. GND/2025/130** |
|  |  **(protokols Nr.6; 53.p)** |

**Par Gulbenes novada** **Teritorijas plānojuma grozījumu 1.0 redakcijas nodošanu publiskajai apspriešanai** **un institūciju atzinumu saņemšanai**

Gulbenes novada pašvaldības dome 2021. gada 25. martā pieņēma lēmumu Nr. GND/2021/349 (protokols Nr. 3; 38.p) “Par Gulbenes novada Teritorijas plānojuma grozījumu izstrādes uzsākšanu un darba uzdevuma apstiprināšanu”. Gulbenes novada Teritorijas plānojuma (turpmāk – Teritorijas plānojums) grozījumu izstrādes laikā ar Gulbenes novada pašvaldības domes 2023. gada 28. septembra lēmumu Nr. GND/2023/943 (protokols Nr. 15; 69.p) “Par grozījumiem Gulbenes novada Teritorijas plānojuma darba uzdevumā” un Gulbenes novada pašvaldības domes 2024. gada 29. augusta lēmumu Nr. GND/2024/487 (protokols Nr. 16; 46.p.) “Par grozījumu Gulbenes novada pašvaldības domes 2021.gada 25.marta lēmumā Nr. GND/2021/349 (protokols Nr. 3; 38.p) “Par Gulbenes novada Teritorijas plānojuma grozījumu izstrādes uzsākšanu un darba uzdevuma apstiprināšanu”” sākotnējā darba uzdevumā tika veikti grozījumi. Balstoties uz iepriekš minētajiem lēmumiem ir sagatavota Teritorijas plānojuma grozījumu 1.0 redakcija.

Veicot Teritorijas plānojuma grozījumu izstrādi, ir izvērtēts esošais Teritorijas plānojums, saņemti nosacījumi no valsts institūcijām un blakus esošajām pašvaldībām, apkopoti iedzīvotāju priekšlikumi un veikti citi pasākumi saskaņā ar Teritorijas attīstības plānošanas likumu un Ministru kabineta 2014. gada 14. oktobra noteikumiem Nr. 628 “Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628).

Teritorijas plānojuma grozījumu 1.0 redakcijas sastāvā ietilpst paskaidrojuma raksts, teritorijas izmantošanas un apbūves noteikumi un grafiskā daļa, kā arī transporta attīstības plāns. Ievērojot Noteikumu Nr. 628 prasības plānošanas dokumentu izstrādei, izmantojot Teritorijas attīstības plānošanas informācijas sistēmu (TAPIS) (turpmāk – Sistēma), Teritorijas plānojuma materiāli ir publicēti Sistēmā, un uzsākot publisko apspriešanu, būs pieejami valsts vienotajā ģeotelpiskās informācijas portālā.

Ar Vides pārraudzības valsts biroja 2021. gada 13. septembra lēmumu Nr. 4-02/86 “Par stratēģiskā ietekmes uz vidi novērtējuma procedūras nepiemērošanu” Teritorijas plānojuma grozījumiem netika veikts stratēģiskais ietekmes uz vidi novērtējums.

Pamatojoties uz Pašvaldību likuma 4. panta pirmās daļas 15. punktu, Teritorijas attīstības plānošanas likuma 12. panta pirmo daļu un 23. panta pirmo, otro un trešo daļu, Ministru kabineta 2014. gada 14. oktobra noteikumiem Nr. 628 “Noteikumi par pašvaldību teritorijas attīstības plānošanas dokumentiem” 82.punktu, ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:

1. Nodot publiskajai apspriešanai un institūciju atzinumu saņemšanai Gulbenes novada Teritorijas plānojuma grozījumu 1.0. redakciju, un noteikt publiskās apspriešanas termiņu 30 (trīsdesmit) dienas, kas sākas nākamā darbadienā pēc Gulbenes novada Teritorijas plānojuma grozījumu 1.0. redakcijas publicēšanas Teritorijas attīstības plānošanas informācijas sistēmā.
2. Noteikt, ka ar Gulbenes novada Teritorijas plānojuma grozījumu 1.0. redakcijas paskaidrojuma rakstu, grafisko daļu un teritorijas izmantošanas un apbūves noteikumiem, personas var iepazīties valsts vienotajā ģeotelpiskās informācijas portālā [www.geolatvija.lv](http://www.geolatvija.lv) un Gulbenes novada pašvaldības tīmekļa vietnē [www.gulbene.lv](http://www.gulbene.lv), un ar Gulbenes novada Teritorijas plānojuma grozījumu 1.0 redakciju un tam pievienoto dokumentāciju papīra formā var iepazīties Gulbenes novada Centrālās pārvaldes Attīstības un iepirkumu nodaļā Ābeļu ielā 2, Gulbenē, Gulbenes novadā.
3. Gulbenes novada Teritorijas plānojuma grozījumu izstrādes vadītājam organizēt Gulbenes novada Teritorijas plānojuma grozījumu 1.0 redakcijas publisko apspriešanu.
4. Gulbenes novada Teritorijas plānojuma grozījumu izstrādes vadītājam 5 (piecu) darbadienu laikā, pēc lēmuma stāšanās spēkā, ievietot paziņojumu par Gulbenes novada Teritorijas plānojuma grozījumu 1.0 redakcijas publisko apspriešanu Teritorijas attīstības plānošanas informācijas sistēmā.
5. Gulbenes novada Teritorijas plānojuma grozījumu izstrādes vadītājam pēc Gulbenes novada Teritorijas plānojuma grozījumu 1.0 redakcijas publiskās apspriešanas beigām nodrošināt publiskās apspriešanas laikā saņemto priekšlikumu un institūciju atzinumu izvērtēšanu un sagatavot ziņojumu par priekšlikumu vērā ņemšanu vai noraidīšanu.
6. Paziņojumu par Gulbenes novada Teritorijas plānojuma grozījumu 1.0 redakcijas publisko apspriešanu publicēt pašvaldības informatīvajā izdevumā “Gulbenes Novada Ziņas”, vietējā laikrakstā “Dzirkstele” un Gulbenes novada pašvaldības tīmekļa vietnē [www.gulbene.lv](http://www.gulbene.lv).

Gulbenes novada pašvaldības domes priekšsēdētājs A. Caunītis